Mestské zastupiteľstvo v Košiciach
U z n e s e n i e
z XXIII. (mimoriadneho) rokovania Mestského zastupiteľstva v  Košiciach,
zo dňa 31. marca 2009						              číslo: 779

Predaj pozemkov v k.ú. Nové Ťahanovce pre spoločnosť FORDIN, s.r.o. 
so sídlom v Bratislave

Mestské zastupiteľstvo v Košiciach
podľa § 6 ods. 2 písm. b) a § 29 ods. 1 písm. b) Štatútu mesta Košice

A. schvaľuje

odpredaj  nehnuteľností - častí pozemkov KN-E parc. č. 3475 s výmerou 315 033 m² lesný pozemok, KN-E parc. č. 3460 s výmerou 2785 m² ost. plocha, KN-E parc. č. 3461/1 s výmerou 151 151 m² les. pozemok, KN-E parc. č. 3462 s výmerou 1925 m² ostatná plocha, KN-E parc. č. 3463/502 s výmerou 29 829 m² les. pozemok, KN-E parc. č. 3459 s výmerou 547 m² orná pôda v  k.ú. Nové Ťahanovce vo vlastníctve mesta Košice  pre FORDIN, s.r.o.  za cenu 33,19 €/m². 
      V kúpnej zmluve budú zapracované nasledovné podmienky :
1. právo spätnej kúpy v prospech mesta Košice po dobu 3 rokov od povolenia vkladu        
    kúpnej zmluvy v katastri nehnuteľností,
2. zriadenie vecného bremena v prospech vlastníka vodovodného potrubia - prívod 
    pitnej vody zo Stariny do mesta Košice,
3. vybudovanie novej prístupovej komunikácie  pre sídlisko Ťahanovce s napojením na 
    diaľničný privádzač, vrátane  križovatky v súlade s územným plánom na náklady 
    kupujúceho,
4. náklady na vyňatie poľnohospodárskej pôdy z PPF (poľnohospodárskeho pôdneho 
    fondu) a lesných pozemkov z LPF (lesného pôdneho fondu) a finančnú náhradu za 
    zničenie biotopov  bude znášať kupujúci,

B. ukladá

1.	vypracovať a  Mestskému zastupiteľstvu v Košiciach predložiť na schválenie zmenu územného plánu v lokalite medzi diaľničným privádzačom a Sídliskom Ťahanovce na pozemky v k.ú. Nové Ťahanovce pre  účely realizácie projektu výstavby obchodného a zábavného centra pre obchodné reťazce.

								Z: riaditeľ MMK,
								    hlavný architekt mesta Košice	 							T: MZ 10/2009

2

2.	 riaditeľovi MMK, aby časť finančných prostriedkov získaných z predaja pozemkov v k.ú. Nové Ťahanovce pre FORDIN, s.r.o. bolo použitých na náhradu výsadby lesa s výmerou cca 50 ha v lokalitách navrhnutých Mestskými lesmi Košice, a.s.,

								Z: riaditeľ MMK, 
								     riaditeľ ML KE, a.s.	 
								T: do 31.12.2009

3.	riaditeľovi MMK pripraviť a  Mestskému zastupiteľstvu v Košiciach predložiť 
na schválenie kúpu lesného pozemku s výmerou, ktorá zodpovedá výmere v súčasnosti predávaného lesného pozemku.

								Z: riaditeľ MMK, 
								     riaditeľ ML KE, a.s.	 
								T: do 31.12.2009

Ing. František Knapík
                  primátor mesta Košice
  Podpísal dňa: 3. 4. 2009

Za správnosť:   Ing. Marek Kolárčik
                         Ing. Katarína Nováková
Zapisovateľka: Mária Lapšanská